CELEX: 32003D0847
Language: bg
Date: 2003-11-27 00:00:00
Title: Решение 2003/847/ПВР на Съвета от 27 ноември 2003 година относно мерки за контрол и наказателни санкции за новите синтетични наркотици 2С-I, 2С-T-2, 2С-T-7 и TMA-2

Важна правна забележка

|

32003D0847

Официален вестник n° L 321 , 06/12/2003 стр. 0064 - 0065 специално чешко издание глава 19 том 06 стр. 239  - 240 специално испанско издание глава 19 том 06 стр. 239  - 240 специално унгарско издание глава 19 том 06 стр. 239  - 240 специално литвийско издание глава 19 том 06 стр. 239  - 240 LV.ES глава 19 том 06 стр. 239  - 240 MT.ES глава 19 том 06 стр. 239  - 240 PL.ES глава 19 том 06 стр. 239  - 240 SK.ES глава 19 том 06 стр. 239  - 240 специално словенско издание глава 19 том 06 стр. 239  - 240

		20031127Решение 2003/847/ПВР на Съветаот 27 ноември 2003 годинаотносно мерки за контрол и наказателни санкции за новите синтетични наркотици 2С-I, 2С-T-2, 2С-T-7 и TMA-2СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз,като взе предвид Съвместно действие 97/396/ПВР от 16 юни 1997 г. относно обмена на сведения за оценяване на риска и контрол на новите синтетични наркотици [1], и по-специално член 5, параграф 1 от него,като взе предвид инициативата на Италианската република,като има предвид, че:(1) Доклади за оценка на опасността, която представляват 2С-I (2,5-диметокси-4-йодофенетиламин), 2С-T-2 (2,5 диметокси-4-етилтиофентиламин), 2С-T-7 (2,5 диметокси-4-(n)-пропилтиофенетиламин) и TMA-2 (2,4,5-триметоксиамфетамин) са били изработени на основание член 4, параграф 3 от Съвместно действие 97/396/ПВР по време на среща, свикана със съдействието на Научния комитет на Европейския център за мониторинг на наркотиците и наркоманиите.(2) 2С-I, 2С-T-2, 2С-T-7 и TMA-2 са амфетаминови производни, които притежават структурните характеристики на фенетиламините, с които се свързват халюциногенни и стимулиращи свойства. В Съюза не е бил съобщен нито един случай на смъртоносно или несмъртоносно отравяне, свързано с приемането на 2С-I, 2С-T-2, 2С-T-7 и TMA-2. Независимо от това става въпрос за халюциногенни наркотици, които крият същите опасности като други халюциногенни вещества като 2С-В, DOB, TMA и DOM, вече класифицирани в списък I или II от Конвенцията на ООН от 1971 г. за психотропните вещества. Ето защо опасност от остра или хронична токсичност не може да бъде изключена.(3) Към настоящия момент 2С-I, 2С-T-2, 2С-T-7 и TMA-2 не са включени в нито един от списъците на Конвенцията на ООН от 1971 г. за психотропните вещества.(4) Към настоящия момент пет държави-членки са поставили 2С-I и 2С-T-2 под контрола на тяхното национално законодателство в областта на наркотиците и четири са постъпили по същия начин по отношение на 2С-T-7 и TMA-2.(5) 2С-I, 2С-T-2, 2С-T-7 и TMA-2 нямат терапевтични качества, нито индустриално приложение.(6) 2С-I е било идентифицирано в четири държави-членки. 2С-T-2 и 2С-T-7 са били идентифицирани в шест държави-членки, а TMA-2 — в пет държави-членки. Досега една държава-членка е съобщила за един случай на международен трафик на 2С-T-2, в който са замесени две държави-членки. Не е бил заявен нито един случай във връзка с 2С-I, 2С-T-7 и TMA-2. В лабораториите, които участват в производството на 2С-I, на 2С-T-2, на 2С-T-7 и на TMA-2, са били извършени изземвания в три държави-членки. В една от тези държави изземването на голямо количество на 2С-Н, междинен продукт, използван като прекурсор, и на документация, дава основание да се предположи производство на 2С-I. Основните химически прекурсори на 2С-I, на 2С-T-2, на 2С-T-7 и на TMA-2 са достъпни в търговската мрежа.(7) Държавите-членки би трябвало да подложат 2С-I, 2С-T-2, 2С-T-7 и TMA-2 на контролните мерки и на наказателноправните санкции, предвидени в техните законодателства, в съответствие със задълженията, които са им вменени по силата на конвенцията на Обединените нации от 1971 г. за психотропните вещества, по отношение на веществата, изброени в списък I или II от нея,РЕШИ:Член 1Държавите-членки взимат необходимите мерки в съответствие с тяхното вътрешно право, за да подложат 2С-I (2,5-диметокси-4-йодофенетиламин), 2С-T-2 (2,5 диметокси-4-етилтиофентиламин), 2С-T-7 (2,5 диметокси-4-(n)-пропилтиофенетиламин) и TMA-2 (2,4,5-триметоксиамфетамин) на мерките за контрол и на наказателните санкции, предвидени в тяхното законодателство, в съответствие със задълженията, които са им вменени по силата на Конвенцията за психотропните вещества на ООН, по отношение на веществата, изброени в списък I или II от нея.Член 2Държавите-членки в съответствие с член 5, параграф 1, трета алинея от Съвместно действие 97/396/ПВР имат срок от три месеца от датата на влизане в сила на настоящото решение, за да вземат мерките, посочени в член 1.В срок от шест месеца след влизане в сила на настоящото решение държавите-членки уведомяват генералния секретариат на Съвета и Комисията за мерките, които са предприели.Член 3Настоящото решение се публикува в Официален вестник на Европейския съюз.То влиза в сила в деня след публикуването му.Съставено в Брюксел на 27 ноември 2003 година.За СъветаПредседателR. Castelli[1] ОВ L 167, 25.6.1997 г., стр. 1.--------------------------------------------------